তামিলনাড়ুর মন্দিরের টাকায় বিয়েবাড়ি তৈরির উদ্যোগে সুপ্রিম ধাক্কা

ওয়েব ডেস্ক: মন্দির তহবিলের অর্থ দিয়ে তামিলনাড়ু সরকারের (Tamil Nadu Government) বিয়েবাড়ি বানানোর পরিকল্পনায় হাইকোর্টের স্থগিতাদেশে হস্তক্ষেপ করতে চাইল না সুপ্রিম কোর্ট (Supreme Court)। তামিলনাড়ুর প্রখ্যাত পাঁচটি মন্দিরের ভক্তদের দানে তৈরি তহবিলের অর্থ ব্যবহার করে রাজ্য সরকারের বিয়েবাড়ি বানানোর পরিকল্পনা খারিজ করে মাদ্রাজ হাইকোর্ট (Madras High Court)। সেই রায়ের বিরুদ্ধে রাজ্য সরকারের আবেদনে নোটিস জারি করলেন বিচারপতি বিক্রম নাথ ও সন্দীপ মেহতা। কিন্তু কোন অন্তবর্তী নির্দেশ জারি করতে অস্বীকার করল আদালত।

বিয়েবাড়ি মানেই নাচগান এবং সঙ্গে মদ্যপান। এমন মন্তব্যসহ মন্দির তহবিলের অর্থ বাণিজ্যিকভাবে ব্যবহারের পরিকল্পনা আছে কি না, তা দেখতে চায় আদালত। দক্ষিণ ভারতে মন্দিরে বিয়ের চল আছে। এমন বিয়ের পর ধর্মীয় নানা আচার-আচরণ পালন করার প্রয়োজনীয়তা থাকে। কিন্তু এমন অনুষ্ঠানে নাচগান বা মদ্যপানের চল নেই। রাজ্যের এমন বক্তব্যে আদালতের পাল্টা জিজ্ঞাসা, তহবিলের অতিরিক্ত অর্থ দিয়ে কেন হাসপাতাল বা শিক্ষা প্রতিষ্ঠান গঠন না করে এমন সিদ্ধান্ত? ভক্তরা নিশ্চয়ই বিয়েবাড়ি তৈরির জন্য অর্থ দান করেন না।

আরও পড়ুন: নতুন ক্ষেপণাস্ত্রের পরীক্ষা করতে চলেছে ভারত!

১৯৫৯ সালের হিন্দু রিলিজিয়াস অ্যান্ড চ্যারিটেবল এনডাওমেন্ট আইনের আওতায় বিয়েবাড়ি তৈরির সুযোগ নেই। দ্বিতীয়ত, সম্পর্কিত বিধি অনুযায়ী এমন নির্মাণ ধর্মীয় প্রয়োজনীয়তা নয়। তৃতীয়ত, তহবিলের অতিরিক্ত অর্থ বাণিজ্যিক বা লাভজনক উদ্যোগে বিনিয়োগ করা যায় না। কেবলমাত্র ধর্মীয় উদ্যোগে বা দান হিসেবে ব্যবহারের নিয়ম রয়েছে। অভিমতসহ সরকারি প্রয়াস হাইকোর্টে খারিজ।

দেখুন অন্য খবর: