সিবিআই-এর ভাবমূর্তি সংশোধনে চার দফা প্রস্তাব হাইকোর্টের

ওয়েব ডেস্ক: কেন্দ্রীয় তদন্তকারী সংস্থা সিবিআই-এর (CBI) প্রতি আস্থা হারিয়েছেন সাধারণ মানুষ, এমনটাই আশঙ্কা প্রকাশ করল মাদ্রাজ হাইকোর্ট (Madras High Court)। সিবিআইয়ের ভাবমূর্তি সংশোধনে চার দফা প্রস্তাবও দিয়েছে মাদ্রাজ হাইকোর্ট।

বিচারপতি কে কে রামকৃষ্ণনের (Justice KK Ramakrishnan) অভিমত সহ মন্তব্য, সিবিআই-এর কর্মসংস্কৃতি এতটাই কমেছে যে, তাদের ভারসাম্যহীন তদন্তের সমালোচনা করছে সাধারণ মানুষও। সিবিআই অফিসাররা ভাবছেন তাঁদের ক্ষমতা অপরিসীম। কেউ তাঁদের নিয়ে প্রশ্ন করতে পারে না। কিন্তু মানুষের কাছে তাদের কর্মসংস্কৃতির মান ক্রমশ তলানিতে পৌঁছচ্ছে। এমন অভিযোগের কারণ আছে বলে আদালত মনে করে। তাই সিবিআই-এর প্রতি মানুষের আস্থা যাতে ফেরে, তার জন্য আদালত সিবিআই ডিরেক্টরের প্রতি কিছু প্রস্তাব রাখছে। যাতে তাদের তদন্তের গতিপ্রকৃতি পরিবর্তিত হয়, নতুন দৃষ্টিভঙ্গি যুক্ত হয়।

আরও পড়ুন: পহেলগাম ঘটনার তদন্তে NIA-আধিকারিকরা ঝালদায়

অন্যান্য পরামর্শের পাশাপাশি সিবিআইকে একটি আইনজীবী দল গঠনের পরামর্শ দেওয়া হল। কোনও অভিযোগের ক্ষেত্রে মামলা দায়ের করা কতটা সঠিক, তা আইনজীবী দলটির সঙ্গে পরামর্শ করে নেওয়ার অভিমত। যাতে অযথা অপ্রয়োজনীয় মামলা দায়ের না হয়। সিবিআই ডিরেক্টরের প্রতি মোট চার দফা এমন নির্দেশ দিয়ে একটি ব্যাঙ্কের আটজন কর্মীকে অভিযোগ থেকে মুক্তির নির্দেশ দিল মাদ্রাজ হাইকোর্ট।

প্রসঙ্গত, সিবিআই, ইডি (ED) এবং ইনকাম ট্যাক্সের (Income Tax) মতো কেন্দ্রীয় তদন্তকারী সংস্থাগুলিকে নিজেদের স্বার্থে ব্যবহার করছে কেন্দ্রের শাসকদল, বিরোধীদের এই অভিযোগ দীর্ঘদিনের। এমনকী সিবিআইয়ের সাফল্যের হারের খতিয়ান তুলে বিভিন্ন সময়ে সমালোচনা করেছে বিরোধীরা।

দেখুন অন্য খবর: