জাতপাতের বৈষম্য দূরীকরণে মানসিকতার বদল প্রয়োজন: হাইকোর্ট

ওয়েবডেস্ক- জাতপাতের বৈষম্য (Caste Discrimination) দূরীকরণে মানসিকতার বদল প্রয়োজন ঐতিহাসিক রায় দিল মাদ্রাজ হাইকোর্ট (Madras High Court) । আদালত তার পর্যবেক্ষণে জানিয়েছে, সরকারি সম্পদ বা পরিষেবা ব্যবহারে জাতপাতের বৈষম্য দূরীকরণে মানুষের মানসিকতা অবশ্যই বদলানো প্রয়োজন। ইতিমধ্যেই যেসব নির্দেশ দেওয়া হয়েছে তার পাশাপাশি সম্পর্কিত সকলের প্রতি প্রস্তাব যে, জনগণের জন্য যেসব সরকারি সুযোগ-সুবিধা রয়েছে, সেগুলির ব্যবহারে বিভিন্ন জনজাতির মধ্যে যাতে কোন রকম বৈষম্য দেখা না দেয়, তার জন্য সর্বাগ্রে সকলের মানসিকতায় বদল অবশ্যই প্রয়োজন। এমন বৈষম্য দূরীকরণে সরকারের নেওয়া পদক্ষেপের প্রশংসা করেও মন্তব্য বিচারপতি আর এন মঞ্জুলার (Justice R.N. Manjula)

রাস্তার ধারের জল সরবরাহের ট্যাপ থেকে অন্যান্য জনজাতির সদস্যরা যতক্ষণ জল সংগ্রহ করেন, ততক্ষণ তফসিলি জাতি ও উপজাতির লোকেদের দূরে দাঁড়িয়ে অপেক্ষা করতে হয় বলে অভিযোগ পেশ হয় আদালতে।

সব রাস্তায় পর্যাপ্ত সংখ্যক ট্যাপ বসানোর পাশাপাশি জল সরবরাহ জোরদার করার জন্য সংশ্লিষ্ট কর্তৃপক্ষদের নির্দেশ দেয় আদালত। অন্যায় ভাবে কেউ যাতে প্রচুর জল মজুদ করার না করে, তা নিশ্চিত করতেও নির্দেশ দেয় আদালত।

আরও পড়ুন- আইসিডিএসের সুপারভাইজার পদে নিয়োগে বড় রায় সুপ্রিম কোর্টের

নির্দেশ পালন করা হয়েছে জানিয়ে এদিন সরকারের তরফে জানানো হয়, নিচু তলার অফিসারদের নিশ্চিত করতে বলা হয়েছে যে, জল সংগ্রহের ক্ষেত্রে কোথাও যেন কোন রকম বৈষম্য না হয়। প্রয়োজনে তফসিলি জাতি ও উপজাতি নিগ্রহ প্রতিরোধী আইন প্রয়োগ করতেও বলা হয়েছে।

এই প্রসঙ্গে যেসব তদারকি কমিটি গঠন করা হয়েছে, সেখানে তরুণ প্রজন্মকে অন্তর্ভুক্ত করার প্রস্তাব দিয়েছে আদালত। যাতে এ দেশের বৈচিত্রের মধ্যে ঐক্যের নীতি আগামী প্রজন্মের মধ্যে সঞ্চারিত হয়।

প্রসঙ্গত, এখনও বহু রাজ্যে জাতপাতের বিচার করে মানুষকে দূরে সরিয়ে রাখা হয়। যেখানে ছোট বা নীচু জাত বলে কলের জলে হাত দিতে দেওয়া হয় না। এমন বৈষম্য সমাজের চোখে বিরূপ প্রভাব ফেলে।

দেখুন আরও খবর-