তামিলনাড়ুর অনার কিলিং মামলার আসামিদের সাজা বহাল সুপ্রিম কোর্টে

নয়াদিল্লি: বহু আলোচিত তামিলনাড়ুর (Tamil Nadu) কান্নাগি-মুরুগেশন (Kannagi-Murugeshan) অনার-কিলিং মামলার আসামিদের সাজা বহাল রাখল সুপ্রিম কোর্ট (Supreme Court)। ১০ জন আসামির যাবজ্জীবন কারাদণ্ডের সাজা ২০২২ সালে বহাল রেখেছিল মাদ্রাজ হাইকোর্ট (Madras High Court)। সেই রায় এবার বিচারপতি সুধাংশু ধুলিয়া ও বিচারপতি পিকে মিশ্রের ডিভিশন বেঞ্চেও বহাল রইল।

কেমিক্যাল ইঞ্জিনিয়ারিংয়ে স্নাতক মুরুগেশন দলিত (Dalit) ফ্যামিলির সন্তান। অন্যদিকে কান্নাগি ভান্নিয়ার সম্প্রদায়ের (Vanniyar Community) কন্যা এবং বাণিজ্যে স্নাতক। ২০০৩ সালের ৫ মে গোপনে তাঁদের বিবাহ হয়। কান্নাগির পরিবারের সদস্যরা ব্যাপক খোঁজাখুঁজি চালিয়ে ২০০৩ সালের ৭ জুলাই নবদম্পতিকে ধরে ফেলে। দু’জনকে জোর করে বিষ খাইয়ে হত্যা ও দাহ করার অভিযোগ ওঠে। তামিলনাড়ুর ইতিহাসে যা প্রথম অনার কিলিং বা পারিবারিক মর্যাদা রক্ষায় হত্যার ঘটনা হিসেবে সাড়া ফেলে দিয়েছিল। পুলিশের প্রাথমিক তদন্তের পর সিবিআইকে (CBI) তদন্তভার দেওয়া হয়।

আরও পড়ুন: দিল্লির বাঙালি বস্তিতে ভয়াবহ অগ্নিকাণ্ড, পুড়ে ছাই ৮০০ ঘর, মৃত ২ শিশু

২০২১ সালে প্রধান অভিযুক্ত মারুদুপান্দিয়ানকে মৃত্যুদণ্ড সহ কান্নাগির ভাই, বাবা ও ১২ জনকে নিম্ন আদালত যাবজ্জীবন কারাদণ্ড দেয়। ২০২২ সালে মারদুপান্দিয়ানকে যাবজ্জীবন দিয়ে আরও নয়জনকে একই সাজা দেয় মাদ্রাজ হাইকোর্ট। সুপ্রিম কোর্টের রায়ে অভিযোগ থেকে মুক্তি পেয়েছে দু’জন। সেই সঙ্গে মুরুগেশনের অভিভাবকদের ক্ষতিপূরণ দেওয়ার নির্দেশ দিয়েছে সুপ্রিম কোর্ট।

দেখুন অন্য খবর: