রাজনৈতিক জনসভার জন্য আইন বানান, রাজ্যকে প্রস্তাব হাইকোর্টের

ওয়েব ডেস্ক : রাজনৈতিক জনসভার জন্য আইন বানান। এক মামলায় রাজ্যকে এমনই প্রস্তাব দিল মাদ্রাজ হাইকোর্ট (Madras High Court)। মূলত, বিরোধী দল জনসভা করার জন্য অনুমতি না পেয়ে সারা দেশেই হামেশাই আদালতের দ্বারস্থ হচ্ছে। তেমনই একটি মামলার প্রেক্ষাপটে মাদ্রাজ হাইকোর্টের প্রস্তাব তামিলনাড়ু পুলিশকে (Tamilnadu Police)।

আদালত জানিয়েছে, এই আইনে প্রতিটি দলকে রাজনৈতিক সভা সমাবেশ বা মিছিল করার জন্য একই রকম শর্ত আরোপ করবে পুলিশ (Police)। এমন জনসভার কারণে সরকারি সম্পত্তির ক্ষতি হলে ক্ষতিপূরণ আদায়ের জন্য ব্যবস্থা থাকা উচিত বলেও অভিমত বিচারপতি এন সতীশ কুমারের। অনুমতি প্রাপ্তির শর্ত হিসেবে দলগুলিকে নির্দিষ্ট পরিমাণ অর্থ জমা রাখার ব্যবস্থা করা যেতে পারে বলে অভিমত আদালতের। সরকারি সম্পত্তির ক্ষতি হলে সেই জমা রাখা অর্থ থেকে ক্ষতিপূরণ কেটে নেওয়া যাবে বলে জানান বিচারপতি।

আরও খবর : তামিলনাড়ুর মন্দিরের টাকায় বিয়েবাড়ি তৈরির উদ্যোগে সুপ্রিম ধাক্কা

অভিনেতা বিজয়ের তামিলাগা ভেত্তরি কাজাগম পার্টির রাজনৈতিক প্রসারের স্বার্থে সব জনসভায় অনুমতি দেওয়ার জন্য ডিরেক্টর জেনারেল অফ পুলিশকে প্রয়োজনীয় পদক্ষেপ করার নির্দেশ দিক আদালত। এমনই দাবি করেছিল মামলাকারী। সঙ্গে তিনি দাবি করেছিলেন, জনসভা করার জন্য পেশ হওয়া আবেদনে কোন রকম বৈষম্য না করে স্বচ্ছতার সঙ্গে নির্দিষ্ট সময়সীমার মধ্যে পুলিশকে বিবেচনা করতে বলুক আদালত।

পাশপাশি, দলের অবিশ্বাস্য জনপ্রিয়তা বৃদ্ধির কারণে রাজ্যের শাসক রাজনৈতিক পরিবার সব রকম ভাবে বাধা দানের চেষ্টা করছে বলে অভিযোগ করেছে মামলাকারী। তার পরেই রাজনৈতিক সভার জন্য আইন তৈরির প্রস্তাব দিল মাদ্রাজ হাইকোর্ট (Madras High Court)।

দেখুন অন্য খবর :